Συντεταγμένες: 50°3′38.02″N 19°32′22.31″E﻿ / ﻿50.0605611°N 19.5395306°E﻿ / 50.0605611; 19.5395306

Η **Αλβέρνια** (πολωνικά: Alwernia) είναι πόλη του Πόβιατ Χσάνουφ, στο Βοεβοδάτο Ελάσσονος Πολωνίας της Πολωνίας. Βρίσκεται περίπου 36 χιλιόμετρα δυτικά της Κρακοβίας. Η πόλη έχει έκταση 8,88 χλμ2 και πληθυσμό 3.310 κατοίκων (2021).

Ιστορία
-------

 Εκκλησία των Βερναρδίνων
Το όνομα της πόλης προέρχεται από αυτό του φραγκισκανικού ερημητηρίου της Λα Βέρνα (La Verna, λατινικά: Alvernia‎) στην Τοσκάνη της Ιταλίας. Απονεμήθηκε στην τοποθεσία το 1616 από τον Καστελάνο Κσίστοφ Κοριτσίνσκι. Ένα μοναστήρι του τάγματος των Στιγμάτων του Αγίου Φραγκίσκου της Ασίζης χτίστηκε σε ψηλό έδαφος μεταξύ 1625 και 1656. Η εκκλησία χρονολογείται από την περίοδο μεταξύ 1630 και 1676.

Κάτω από το μοναστήρι αναπτύχθηκε οικισμός που το 1776 έλαβε το δικαίωμα να κατέχει αγορά. Το 1796, η Αλβέρνια αναφέρεται ως ένα μικρό εμπορικό και διοικητικό κέντρο.

Μετά τον τρίτο διαμελισμό της Πολωνίας, η πόλη έγινε μέρος της Αυστριακής Αυτοκρατορίας και από το 1867 της Αυστροουγγαρίας. Στη πρόσφατα αναγεννημένη Πολωνία, η Αλβέρνια ανήκε διοικητικά στο Βοεβοδάτο Κρακοβίας (1919-1939). Μετά το Β΄ Παγκόσμιο Πόλεμο, η πόλη έγινε και πάλι μέρος του Βοεβοδάτου Κρακοβίας μέχρι το 1998.

Στις 15 Σεπτεμβρίου 1993, η Αλβέρνια έλαβε το χάρτη της πόλης της.

Οικονομία
---------

Τα χημικά εργοστάσια «Alventa» βρίσκονται στην πόλη. Τα εργοστάσια κατασκευάστηκαν το 1923–1924, στον Μεσοπόλεμο. Επικεντρώνονται κυρίως στην παραγωγή ενώσεων φωσφόρου και χρωμίου, καθώς και λιπασμάτων.

Μεταφορές
---------

 Σιδηροδρομικός Σταθμός της Αλβέρνια
### Οδικές μεταφορές

Η οδός βοεβοδάτου 780 διέρχεται απευθείας από την πόλη. Ο Αυτοκινητόδρομος Α4, ο οποίος αποτελεί μέρος της Ευρωπαϊκής Οδόυ Ε40, διέρχεται από το χωριό Ρούντνο, που βρίσκεται περίπου 4 χλμ. βόρεια της πόλης.

### Σιδηροδρομικές μεταφορές

Ο σιδηρόδρομος Τσεμπίνια–Βαντοβίτσε, που άνοιξε το 1899, διέρχεται από την πόλη, ωστόσο τον Οκτώβριο του 2002 η εξυπηρέτηση επιβατών σταμάτησε. Το 2017 ξεκίνησε να λειτουργεί τουριστική τροχιά στον κλειστό σιδηρόδρομο. Ο διαχειριστής σιδηροδρομικής υποδομής στην Πολωνία, PKP Polskie Linie Kolejowe, σχεδιάζει την ανακατασκευή του σιδηροδρόμου.

Τουριστικά αξιοθέατα και μνημεία
--------------------------------

 Πυροσβεστικό μουσείο
Τα τουριστικά αξιοθέατα και τα μνημεία της Αλβέρνια περιλαμβάνουν:

* Μπαρόκ μοναστήρι και εκκλησία Βερναρδίνων
* Παρεκκλήσι του Αγίου Φλοριανού
* το παλαιότερο πυροσβεστικό μουσείο στην Πολωνία – Małopolskie Muzeum Pożarnictwa.

Παραπομπές
----------

1. ↑  stat.gov.pl/obszary-tematyczne/ludnosc/ludnosc/powierzchnia-i-ludnosc-w-przekroju-terytorialnym-w-2016-r-,7,13.html.
2. ↑  bdl.stat.gov.pl/api/v1/data/localities/by-unit/011212303014-0314454?var-id=1639616&format=jsonapi. Ανακτήθηκε στις 4  Οκτωβρίου 2022.
3. ↑  «Alwernia w liczbach» [Αλβέρνια σε αριθμούς]. *polskawliczbach.pl* (στα Πολωνικά).
4. ↑  «Historia» [History]. *alventa.com* (στα Πολωνικά). Alventa SA. Ανακτήθηκε στις 26 Νοεμβρίου 2022.
5. ↑  «Od dziesięciu lat nie jeżdżą tutaj pociągi» (στα πολωνικά). *wadowiceonline.pl* (Wadowice). 7 October 2012.. Ανακτήθηκε στις 26 November 2022.
6. ↑  «O nas» [About us]. *www.drezynyregulice.pl* (στα Πολωνικά). Lokalna Kolej Drezynowa w Regulicach. Ανακτήθηκε στις 26 Νοεμβρίου 2022.
7. ↑  «Zamierzenia inwestycyjne na lata 2021–2030 z perspektywą do 2040 roku» (PDF). *plk-sa.pl* (στα Πολωνικά). PKP Polskie Linie Kolejowe. σελ. 22. Ανακτήθηκε στις 26 Νοεμβρίου 2022.

Εξωτερικοί σύνδεσμοι
--------------------

* Επίσημος ιστότοπος (πολωνικά)
* Εβραϊκή κοινότητα της Αλβέρνια στο Virtual Shtetl

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Πολωνία
 |

 |